Διάταξη του Προέδρου του Δικαστηρίου της 8ης Ιουνίου 2012 —Schenker κατά Koninklijke Luchtvaart Maatschappij και Επιτροπής
[Υπόθεση C-596/11 P(I)]
«Αίτηση αναιρέσεως — Παρέμβαση — Συμφέρον προς επίλυση της διαφοράς»
Δικαιοδοτική διαδικασία — Παρέμβαση — Προϋποθέσεις παραδεκτού — Συμφέρον προς επίλυση της διαφοράς — Έννοια — Απαίτηση άμεσου και ενεστώτος συμφέροντος — Διαφορά αφορώσα τη νομιμότητα αποφάσεως της Επιτροπής με την οποία διαπιστώθηκε σύμπραξη και επιβλήθηκε πρόστιμο — Έλλειψη άμεσου συμφέροντος των πελατών των επιχειρήσεων που μετέχουν στη σύμπραξη — Πελάτης δυνάμενος να ζητήσει αποκατάσταση της ζημίας που προκλήθηκε από τη σύμπραξη — Πελάτης που έχει καταθέσει αίτηση προσβάσεως στα έγγραφα της διοικητικής διαδικασίας που αφορά τη σύμπραξη — Δεν ασκεί επιρροή (Άρθρο 101 ΣΛΕΕ· Οργανισμός του Δικαστηρίου, άρθρο 40, εδ. 2· κανονισμός 1049/2001 του Ευρωπαϊκού Κοινοβουλίου
και του Συμβουλίου) (βλ. σκέψεις 10, 12-16, 23-25)
Αντικείμενο
Αίτηση αναιρέσεως ασκηθείσα κατά της διατάξεως του Γενικού Δικαστηρίου (έκτο τμήμα) της 25ης Οκτωβρίου 2011, T-28/11, Koninklijke
Luchtvaart Maatschappij κατά Επιτροπής, με την οποία το Γενικό Δικαστήριο απέρριψε την αίτηση παρεμβάσεως της Schenker AG
— Συμφέρον προς επίλυση της διαφοράς — Διαφορά σχετικά με προσφυγή ακυρώσεως κατά της αποφάσεως C(2010) 7694 τελικό της Επιτροπής,
της 9ης Νοεμβρίου 2010, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της συμφωνίας ΕΟΧ και του άρθρου 8
της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές εταιρίες (υπόθεση
COMP/39258 — Aεροπορική μεταφορά φορτίων)
Διατακτικό
Ο Πρόεδρος του Δικαστηρίου διατάσσει:
1)
Απορρίπτει την αίτηση αναιρέσεως.
2)
Καταδικάζει τη Schenker AG στα δικαστικά έξοδα.